Aðsókn í bólusetningu með bóluefni AstraZeneca í dag er mun meiri en búist var við. Röðin nær frá Laugardalshöll upp Reykjaveg, meðfram Suðurlandsbraut og hlykkjast hálfa leið í átt að Fjölskyldu- og húsdýragarðinum. Biðin er að minnsta kosti klukkutími. Stór hluti þeirra sem bíða hefur ekki fengið boð en vonast til að fá seinni bólusetningu aðeins fjórum vikum frá fyrri sprautu. Starfsfólk Heilsugæslunnar gengur á röðina til að tryggja að fólk hafi fengið boð. Ragnheiður Ósk Erlendsdóttir, framkvæmdastjóri hjúkrunar hjá Heilsugæslu höfuðborgarsvæðisins, segir að um sex þúsund manns komist að í dag og nú rétt fyrir fréttir voru tvö þúsund skammtar eftir.
við áttum von á að einhverjir kæmu og byrjuðum að hleypa þeim inn. En svo sáum við bara að þetta voru mörg hundruð manns. Svo við þurftum að stoppa það og bíða þannig að þeir taki ekki skammt frá þeim sem eru boðaðir að fá skammt, þeir sem eru komnir yfir átta vikur.
Ragnheiður segist telja að fólk mæti eftir fjórar vikur til þess að verða fullbólusett fyrr.
Vörnin sem fæst með bólusetningu eykst hins vegar eftir því sem lengra líður milli sprauta.
og rannsóknir sýna það að átta vikur eru góður tími til að bíða
Hún biður þá sem ekki hafa fengið boð, en hafa beðið lengur en í fjórar vikur, að mæta ekki í Laugardalshöll fyrr en eftir klukkan tvö í dag. AstaZeneca verður svo næst í boði eftir tvær vikur.
boð fór á þá sem voru komnir á 9.-10. viku. Við viljum klára að bólusetja þá. Allir skammtar sem við erum með afgangs, þeir fara í þá sem eru komnir yfir fjórar vikur.